C 323/92
BG
Официален вестник на Европейския съюз
26.8.2022 г.
4.5.
Трафикантите на наркотици са изключително иновативни и продължават да изобретяват нови вещества.
Идентифицирането, откриването, описването и предотвратяването на появата, разпространението и употребата на тези вещества е друг елемент от мандата на EUDA.
Употребата едновременно на няколко вещества понастоящем също е широко разпространена в ЕС и оказва вредно въздействие върху общественото здраве.
Новата EUDA следва да разгледа всички други зависимости от вещества, когато тези вещества се приемат заедно с незаконни наркотици.
4.6.
Употребата на наркотици и незаконни вещества засяга всички хора, тъй като носи риск от пристрастяване, което може да разруши не само здравето, но и целия живот на дадено лице, затваряйки го в порочен, съсредоточен върху наркотиците цикъл, който не оставя място за социален живот, семейство, образование, работа или нещо друго.
Рискът от пристрастяване е толкова по-висок, колкото са по-млади и по-малко опитни и образовани хората, както и при неактивните и безработните лица.
4.7.
За да не се допусне пристрастените лица да узнаят симптомите на психични заболявания, при което ще бъде показано лечение с лекарства (наркотици), следва да се въведе по-строг мониторинг на интернет.
Понастоящем, като се използва наличната информация в интернет, е възможно да се получат рецепти за наркотици, използвани за лечение на някои заболявания, например синдром на дефицит на вниманието и хиперактивност (ADHD) и депресия.
Легитимността на получаването им се основава единствено на събеседването с пациента и психологически тестове, за които всеки може лесно да се подготви, като използва публично достъпна информация.
4.8.
Ето защо, поради нарастващия брой хора, които употребяват лекарствени продукти, съдържащи вещества, водещи до пристрастяване, изглежда оправдано правомощията на EUDA да обхванат по-широки дейности, свързани с публичното финансиране на този вид медицински продукти.
Публичното финансиране на наркотични лекарствени продукти в момент, когато всеки може да получи насоки от социалните медии относно начините за извършване на психологически тестове за получаване на този вид лекарства, без допълнителни мерки за наблюдение, ще доведе до злоупотреба с лекарствени продукти (наркотици), за които се възстановяват разходи, тъй като това би било по-евтино, отколкото закупуването им от дилър.
5.
Конкретни бележки 5.1.
ЕИСК изразява съгласие с констатацията (11), потвърдена от редовните контакти с EMCDDA и заинтересованите страни, че съществува все по-голямо разминаване между комплексния характер на явлението наркотици и разпоредбите на настоящия мандат на EMCDDA.
Учредителният регламент не отразява настоящата реалност на явлението наркотици и не съответства на задачите, изисквани от EUDA, за да се отговори на предизвикателствата на явлението наркотици и на исканията на основните заинтересовани страни.
5.2.
Преразглеждане на мандата на EUDA 5.2.1.
В съответствие с предходното си становище ЕИСК подкрепя усилията за борба с незаконното разпространение и употреба на забранени наркотични вещества и е готов да подкрепи всяка превантивна кампания и действия за тази цел.
Той изразява съжаление, че предходните му препоръки за активно привличане на заинтересованите организации на гражданското общество за участие в работата на EUDA не са отразени в предложението.
5.2.2.
ЕИСК подчертава необходимостта от разширяване на мандата на EUDA, като ѝ се предоставят по-съвременни и ориентирани към бъдещето подходи и инструменти, и одобрява всичките седем нови области на допълнителни правомощия.
Той изразява съжаление, че предоставянето на информация, кампаниите за повишаване на осведомеността, действията за подпомагане на разрешаването на проблема със зависимостите и превантивните мерки не са били формулирани по-ясно и че участието на ОГО с тяхната добавена стойност и синергиите, които създават, не са били включени в предложението.
5.2.3.
Споделената с EMA компетентност на EUDA по отношение на лекарското предписание следва да бъде разширена и по отношение на разработването на обучение за лекари, които предписват категория лекарствени продукти, класифицирани като забранени наркотични вещества съгласно законодателството на ЕС.
5.2.4.
(11)
ЕИСК предлага да се добавят някои елементи към всяка от седемте конкретни цели, както следва:
2018/19 оценка на Европейската комисия съгласно работния документ на службите на Комисията относно оценката на въздействието.